Esittelyssä PelastusPosse

PelastusPosse, kaverit parhaasta päästä, joilta kommellukset eivät lopu. Onneksi tietoa ja taitoa riittää selviämään tilanteesta kuin tilanteesta.  
  
• TOIMINTAA  
Hyppää mukaan Possen vauhdikkaaseen seikkailuun, jossa tarkoituksena on selviytyä nopeimmin ulos tulipalotilanteessa. Osaatko sinä toimia oikein haastavissa tilanteissa ja pelastaa pelihahmot kolme kertaa per pelikenttä?  
  
• ERIKOISTAITOJA  
Pelattavissa kolme erilaista pelihahmoa, joilla jokaisella omat yksilölliset erikoiskykynsä. Kuinka hyödyntää jokaisen erikoisosaaminen mahdollisimman tehokkaasti?  
  
• OVELUUTTA  
Jokainen pelin kolmesta kentästä on selvitettävissä juuri niin kuin pelaaja haluaa. Otatko varman päälle ja välttelet liekkejä vai valitsetko nopeamman mutta hurjemman reitin turvaan?  
  
• APUKEINOT  
Otatko riskin ja jäät sammuttamaan liekkejä hidastaaksesi paloa? Osaatko ryömiä savun alta silloin, kun kaikki näyttää jo synkältä? Kuinka ovien sulkemisella voi hallita palon etenemistä? Ja kuka ihme jättää tavaroita lojumaan poistumisreiteille?  
  
PelastusPosse on Pelastusopiston "Kohti tuloksellisempaa turvallisuusviestintää" -hankkeessa kehitetty demoversio pelistä, jossa turvallisuusopetus on upotettu pelin ytimeen. Pelin on kehittänyt Lucasoft yhteistyössä pelastusalan asiantuntijoista koostuneen hankkeen työryhmän sekä pirkanmaalaisten ja pääkaupunkiseudun 2.-3 -luokkalaisten lasten kanssa.